شه‌فه‌ق نيوز/ محه‌مه‌د فه‌نيش وه‌زير لاوان و وه‌رزش لوبنانى، پيشنيار كرد روێ له‌ بازاڕه‌يل عراقى بكريه‌ێد له‌وه‌ر كه‌مه‌وكردن سه‌ختيه‌يل قه‌يران ئابوورى ك هاته‌سه‌ تويش وڵاته‌گه‌ێ.
فه‌نيش له‌ لێدوانيگ رووژنامه‌وانى وت: ده‌روازه‌يگ هه‌س كرياسه‌و ك به‌رهه‌مه‌يليمان راسه‌وخۆ بچێده‌ ناو بازاڕ عراق ك ئه‌ويش بازاڕ فراوانه‌و ده‌فه‌ت وه‌پيمان ئه‌ياد به‌رهه‌م كشتوكاڵى ئه‌راى هه‌نارده‌ بكه‌يم و ئه‌و خه‌رجيشه‌ نه‌كه‌يم له‌ڕێ ده‌روازه‌ى نسه‌يب ك له‌و ڕييه‌و خه‌رج هه‌ر شاحنه‌يگ 1800 دۆلاره‌ بيجگه‌ خه‌رجه‌يل تر.
جى باسه‌، وه‌زير لوبنانى هه‌ميش وت: ئيمه‌ كه‌فتيمنه‌سه‌ قه‌يرانيگ ئابوورى و كه‌لينيگ ديريم له‌ ته‌رازێ بازرگانى وه‌ل كه‌ميى له‌ پويلداين، ئمجا ئايا له‌وه‌رچه‌ نه‌ف له‌ى ده‌رفه‌ته‌ وه‌رنه‌گرێم؟!.
